Kjell

**Kjell** er et gammelt nordisk navn.  Navnet har sin opprinnelse i det norrøne ordet *ketill*, som betyr «kjele» og sannsynligvis også «hjelm» eller kanskje «offerkjele». Den norrøne formen av navnet var *Ketill*, den gammelsvenske formen var *Kætil* og den gammeldanske formen var *Ketil*. En like trolig betydning er *kjelde*, *kilde*, et håp om at gutten skal få rikelige ressurser å øse av senere i livet.

Kjell har navnedag 11. juli i Norge og 8. juli i Sverige, og i Danmark med varianten *Kjeld*

## Utbredelse
Navnet begynte å bli mye brukt på 1600-tallet da det tok over fra den eldre navneformen *Kætil* eller *Ketill*, som også var forløpere til navnet Kjetil, og et lån fra latin *catillus*, som er diminutiv av *catinus* (= fat, skål).  *Kætil/Ketill* var trolig ett av de vanligste guttenavnene i norrøn tid. I Landnåmaboken er det det guttenavnet som forekommer oftest - enda hyppigere enn de mest utbredte sammensetningene med *Tor-*. Det er funnet 44 runeinnskrifter fra vikingtiden som inneholder navnet *Kætill*, og det er dermed 13. mest brukte mannsnavnet i dette materialet. Fem av inskripsjonene er funnet i Danmark og tre i Norge, de fleste andre har ukjent funnsted. Navnet ble oftest skrevet med runer som  (*ketil*),  (*kitil*) eller  (*katil*).

I Danmark forekommer navnet i mange *torp*-navn, slik at det eksisterer bortimot 20 steder med navnet Kelstrup eller Kjelstrup. Navnet opptrer imidlertid ikke i sammensetninger med *-lev*, og det kan bare forklares med at det ikke var i bruk på den tiden da *-lev*-navnene ble dannet. Følgelig kan vi datere perioden da *Kætil/Ketill* ble tatt i bruk som navn, til tiden mellom folkevandringstidens slutt og vikingtidens begynnelse. Men grunnen til at navnet i løpet av noen få århundrer oppnådde så enorm utbredelse, kjenner vi ikke.

Navnet *Kjell* er kjent i Norge fra 1400-tallet. I nyere tid har navnet vært mye brukt på 1940- og 50-tallet, men er i dag sjeldent brukt på nyfødte gutter.

I Sverige var navnet mest populært i 1940-årene.

*Kjell* er i dag et vanlig navn i Norge og Sverige, og *Kjeld* eller *Keld* er vanlig i Danmark.

|}

## Navnesammensetninger
*Kjell* finnes i mange navnesammensetninger, både av gammel dato, skrevet i ett ord, eller i nye, som blir skrevet i to ord.

* Kvinnenavn: Kjellaug, Kjellrun, Kjellfrid, Audkjell, Kjella, Kjellbjørg
* Mannsnavn: Torkel, Arnkjell, Askjell, Finnkjell, Grimkjell, Hallkjell, Kjellbjørn, Kjellfred, Torkjell
:Nyere: Kjell Inge, Kjell Magne, Kjell Einar osv.

## Kjente navnebærere
;A
* Kjell Erik Almskog (f. 1941), norsk økonom og næringslivsleder
* Kjell Andersen (1923–2025), norsk økonom og direktør i OECD
* Kjell-Åke Andersson (f. 1949), svensk regissør, manusforfatter og filmfotograf
* Kjell Andreassen (f. 1937), norsk sangevangelist fra duoen Kjell og Odd
* Kjell Arnesen (1954–2015),  norsk keyboardist, mest kjent som medlem i Unit Five
* Kjell Askildsen (1929–2021), norsk forfatter
* Kjell Asperud (f. 1946), norsk musiker, kjent under artistnavnet Kjaperud
* Kjell Aukrust (1920–2002), forfatter
;B
* Kjell Bartholdsen (1938–2009), norsk jazzsaksofonist
* Kjell Berglund (f. 1936), norsk tidligere svømmer
* Kjell Billing (f. 1942), norsk filmskaper og første leder av Norske Filmklubbers Forbund
* Kjell Bjørndalen (f. 1946) norsk fagforeningsleder av fagforbundet Fellesforbundet
* Kjell Bjørnsen (1943–2004), norsk vektløfter
* Kjell Bohlin (1928–2011), norsk politiker (Ap)
* Kjell Bondevik (1901–1983), norsk politiker (KrF) og folklorist
* Kjell Magne Bondevik (f. 1947), norsk politiker og statsminister
* Kjell Borgen (1939–1996), norsk politiker (Ap)
* Kjell Bue (f. 1973), norsk svømmer
* Kjell Bækkelund (1930–2004), norsk pianist
;C
* Kjell Colding (1931–2009), norsk diplomat, ambassadør i London og utenriksråd
;D
* Kjell Ola Dahl (f. 1958), norsk forfatter
;E
* Kjell Elvis (Kjell Henning Bjørnestad, f. 1968), norsk Elvis-imitator og artist 
* Kjell Engebretsen (f. 1941), en norsk politiker (Ap)
* Kjell Staal Eggen (1919–1999), norsk motstandsmann og forfatter 
;F
* Kjell Magne Finnestad (f. 1942), norsk artist
* Kjell Flem (f. 1943), norsk komponist, organist og pianist
* Kjell Rune Flo (f. 1961), norsk fotballspiller 
* Kjell Fossen (f. 1939), norsk førsteamanuensis i historie
* Kjell-Børge Freiberg (f. 1971), norsk politiker (FrP)
* Kjell Frønsdal (f. 1947), norsk lagdommer og børsdirektør
;G
* Kjell Grandhagen (1954–2019), norsk generalløytnant
* Kjell Ragnar Grane (1929–2020), svensk idrettslærer og radioprogramleder
* Kjell Grunnteig (1926–2009), norsk musiker og sanger
* Kjell Gudmund Gudmundsen (f. 1950), norsk lokalpolitiker (H)
;H
* Kjell Hallbing (1934–2004), norsk forfatter
* Kjell Magnar Haltorp (f. 1939), norsk pastor, evangelist og leder for misjonsorganisasjonen Reach the Nations
* Kjell Hanssen (1932–2014), norsk pressemann og politiker (H)
* Kjell Ove Hauge (f. 1969), norsk pedagog og skoleleder og tidligere friidrettsutøver
* Kjell Hegdalstrand (1931–2009), norsk veihistoriker
* Kjell Heggelund (1932–2017), norsk lyriker
* Kjell Helland (f. 1940), norsk politiker (Ap)
* Kjell Gunnar Henriksen (1938–1996), norsk professor i fysikk
* Kjell Torbjørn Holler (1925–2000), norsk cand.oecon, industrimann og politiker (Ap)
* Kjell Holm (1919–2009), norsk forretningsmann og mesen 
* Kjell Hovda (f. 1945), norsk tidligere skiskytter, trener og sportskommentator
* Kjell Hovik (f. 1937), norsk tidligere friidrettsutøver 
* Kjell Hvidsand (1941–2014), norsk fotballspiller
* Kjell Høibraaten (f. 1947), norsk forretningsmann og forfatter
;I
* Kjell Eirik Innli (f. 1943), norsk kokk 
;J
* Kjell Joachimsen (1939–2013), norsk prest og politiker (H)
* Kjell Johansson, (f. 1941), svensk forfatter
* Kjell Johansson (1946–2011), svensk bordtennisspiller
* Kjell Anders Jonevret (f. 1962), svensk fotballtrener og fotballspiller
;K
* Kjell Karlsen (1931–2020), norsk jazzmusiker, orkesterleder og komponist
* Kjell Robert Kaspersen (1939–2025), norsk fotballspiller
* Kjell Olav Kran (f. 1937), norsk siviløkonom, næringlivsleder og president i Norges Idrettsforbund
* Kjell Kristensen (f. 1953), norsk forfatter og dramatiker
* Kjell Kristiansen (1925–1999), norsk tidligere fotballspiller
* Kjell Knudsen (1931–2022), norsk embetsmann og politiker (Ap)
* Kjell Espen Knutsen (f. 1972) norsk ishockey spiller og trener
;L
* Kjell Larsen (f. 1951), norsk musiker, gitarist og sanger
* Kjell Laugerud (1930–2009), guatemalansk offiser og politiker (MLN)
* Kjell Kristian Lokvam (f. 1936), norsk journalist og utenrikskorrespondent for NRK i London
* Kjell Arve Lund (1927–2013), norsk arkitekt
;M
* Kjell Madsen (f. 1949), norsk filosof, særlig indisk filosofi
* Kjell Marcussen (f. 1952), norsk komponist og musiker
* Kjell Markset (f. 1958), norsk er prest og grunnlegger av Kristen idrettskontakt (KRIK)
* Kjell Olav Martinsen (f. 1945), norsk dirigent og valthornist
* Kjell Christian Midtgaard (f. 1948), norsk lege, folkemusiker, forfatter og maler
* Kjell Einar Midthun (f. 1954), norsk illustratør og tegner
* Kjell Moberg (f. 1970), norsk teaterregissør, pedagog og teaterleder
* Kjell Magne Mork (1948–2012), norsk lærer og Ap-politiker
* Kjell Munch (1923–2003), norsk belysningsdesigner og kunstner
* Kjell Myhre (1926–1970), norsk musiker, låtskriver, produsent og manager
* Kjell Henry Mære (f. 1961), norsk journalist og forfatter
;N
* Kjell Olav Nordby (f. 1946), norsk generalmajor i Luftforsvaret 
* Kjell Anders Nordström (f. 1958), svensk økonom, forfatter og foredragsholder
* Kjell Anders Ingebrethsen Nordstrøm (f. 1962), svensk-norsk designer kjent under sitt alias Baron von Bulldog
* Kjell Noreik (1929–2015), norsk lege og rettspsykiater
* Kjell Nupen (1955–2014), norsk billedkunstner
;O
* Kjell Erik Killi Olsen (f. 1952), norsk maler, tegner, grafiker og billedhogger
* Kjell Olav Opseth (1936–2017), norsk politiker (A)
;P
* Kjell Pedersen (1930–2017), norsk syklist
* Kjell Pihlstrøm (f. 1948), norsk journalist og forfatter
* Kjell Kristian Rike (1944–2008), var sportskommentator i NRK
;R
* Kjell Risvik (1941–2021), norsk statsstipendiat og skjønnlitterær oversetter
* Kjell Robertsen (1941–2012), norsk humorist fra Tromsø
* Kjell Roland (f. 1953), norsk sosialøkonom
* Kjell Ingolf Ropstad (f. 1985), norsk politiker (KrF)
* Kjell Rosén (1921–1999), svensk fotballspiller
* Kjell Inge Røkke (f. 1958), norsk forretningsmann
* Kjell Råd (1923–2006), norsk forfatter
;S
* Kjell Samkopf (f. 1952), norsk komponist, slagverker og pedagog
* Kjell Scherpen (f. 2000), nederlandsk fotballspiller
* Kjell Alrich Schumann (1966–2025), nordmann kjent for sin rolle i NOKAS-ranet i 2004
* Kjell Skjelsbæk (1942–1991), norsk statsviter, instituttbestyrer, redaktør, førsteamanuensis og direktør 
* Kjell Skybak (f. 1929), norsk styrkeløfter
* Kjell Steinsvik (1903–1977), redaktør i Romsdals Budstikke og grunnlegger av Hustadmarmor
* Kjell Rasmus Steinsvik (1933–2000), fabrikkeier og mesen, Blaafarveværkets redningsmann og omgjører
* Kjell Storelid (f. 1970), norsk skøyteløper
* Kjell Stormoen (1921–2010), norsk skuespiller, scenograf og teatersjef
* Kjell Storvik (f. 1930), norsk sosialøkonom og sentralbanksjef
* Kjell Per Syversen (f. 1926), norsk journalist og tekstforfatter
* Kjell Søbak (f. 1957), norsk tidligere skiskytter 
;T
* Kjell Thorjussen (1942), norsk kunstner og grafiker 
* Kjell Arne Totland (1944–2019), norsk hoffreporter og kongehusekspert
* Kjell Harald Trælnes (1953–2013), norsk bonde og politiker (Sp)
;U
* Kjell Christian Ulrichsen (f. 1944), norsk investor og bedriftseier
;V
* Kjell Magne Veivåg (f. 1946), norsk politiker (V)
* Kjell Sverre Voll (f. 1966), norsk tidligere roer
;W
* Kjell Anders Westö (f. 1961), finlandssvensk forfatter
* Kjell Arnljot Wig (1924–2015) var en norsk forfatter og TV-personlighet
;Ø
* Kjell Ingemar Öhman (1943–2015), svensk jazzmusiker, komponist og kapellmester 
;Å
* Kjell Ålien (f. 1954), norsk politiker (Ap)
* Kjell Aamot (f. 1950), konsernsjef i Schibsted ASA
* Kjell Åsvestad (f. 1950), norsk tidligere kombinertløper

### Se også
* Kjell (bokstav), humoristisk foreslått som en ny bokstav i det norske alfabetet i 2005 
* Kjell og Odd, en norsk, kristen artistduo
* Kjell Vidars, et norsk danseband est 1970 på Hadeland
* Andrine og Kjell, en norsk film fra 1952
* Kjell Jensen, en fiktiv person i filmene om *[[Olsenbanden (Norge)|Olsenbanden]]*

* Kjetil og Ketil, der Kjetil er den norske formen og Ketil brukes mer på dansk og færøysk

## Referanser


## Eksterne lenker
*